Vukovaru, u srcu te nosim

Vrijeme će progutati

Naše dragocjene suze

Dok čistim svoj um

Od grmljavine i kišá.

U pozadini mog uma

Gdje vrijeme traje vječno

Povijest bi htjela postati moj kavez

Dok sjećanja blijede

 A ožiljci stoje.

Posijano je zrno vječne ljubavi

Svladan je strah

Tišina mi govori

To je Moje utočište

To je Moj grad.

Nisam sama

U meni je Grad

Nezaboravne povijesti

Neoskvrnute prošlosti

U meni je Vukovar!

Svaka zraka sunca koja obasja moj dan

Daje mi do znanja da si Ti

Grade moj

Vječna inspiracija

Najljepši san!

Samo Vukovar

Kreator ljubavi

Krhko i ranjivo ime

Lišen svake zloće

Nepresušna nježnost

Misterij i tajna

Kada je pretvarao ljude u generale

Vukovar je zagrlio ideale!